open-index/open-wikipedia-markdown huggingface dataset:
Γλίστρα Τρικάλων

Η **Γλίστρα** ή **Γλύστρα** είναι οικισμός του Δήμου Πύλης στη Θεσσαλία και την Περιφερειακή Ενότητα Τρικάλων.

## Γενικά στοιχεία
Η Γλίστρα βρίσκεται στα δυτικά όρια της Περιφέρειας Θεσσαλίας με Ηπείρου, ανατολικά του Αχελώου ποταμού, στις δυτικές πλαγιές της κορυφής Χατζή της Νότιας Πίνδου σε υψόμετρο 980 μέτρων ενώ στα βορειοδυτικά της υψώνονται τα Τζουμέρκα. Απέχει περίπου 84 χιλιόμετρα Δ.-ΝΔ. από τα Τρίκαλα (μέσω Μεσόχωρας), 64 χιλιόμετρα Δ.-ΝΔ. από την Πύλη (έδρα του δήμου) και 13 χιλιόμετρα ΒΑ. από το Μυρόφυλλο (θεωρείται συνοικισμός του).

Αναφέρεται, μετά την ενσωμάτωση της Θεσσαλίας, το 1883 με την παλιά της ονομασία από την τουρκοκρατία ως *Γκαβαλιόρα* στο ΦΕΚ 126Α - 02/04/1883 να προσαρτάται στον τότε δήμο Αιθίκων. Το 1928 με το ΦΕΚ 81Α - 14/05/1928 μετονομάστηκε σε  Γλίστρα. Σύμφωνα με το πρόγραμμα ''Καλλικράτης'', μαζί με τον Άγιο Γεώργιο, το Γκολφάρι, την Φτέρη, τα Καραβδαίικα, τον Μπουρνιά, το Μυρόφυλλο, τον Πύργο και τον Μηλότοπο αποτελούν την κοινότητα Μυρόφυλλου που υπάγεται στη Δημοτική Ενότητα Μυρόφυλλου του Δήμου Πύλης και σύμφωνα με την απογραφή 2011 απογράφησαν 38 κάτοικοι. Η πορεία του πληθυσμού, σύμφωνα με τις απογραφές είναι: 

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Τζακ Τεϊσέιρα

Ο **Τζακ Ντάγκλας Τεϊσέιρα** (αγγλικά: **Jack Douglas Teixeira**) είναι Αμερικανός αεροπόρος που υπηρετεί στην 102η Πτέρυγα Πληροφοριών της Εθνικής Φρουράς Αεροπορίας της Μασαχουσέτης. Τον Απρίλιο του 2023, μετά από έρευνα για διαρροές εγγράφων του Πενταγώνου, ο Τεϊσέιρα συνελήφθη από πράκτορες του FBI και του αποδόθηκαν κατηγορίες για φερόμενη μη εξουσιοδοτημένη διατήρηση και μετάδοση πληροφοριών εθνικής άμυνας κατά παράβαση του νόμου περί κατασκοπείας του 1917 και για εικαζόμενη μη εξουσιοδοτημένη αφαίρεση και διατήρηση διαβαθμισμένων  εγγράφων ή υλικού.

## Ζωή
Ο Τεϊσέιρα γεννήθηκε το 2001 ή το 2002 και μεγάλωσε στο Ντάιτον της Μασαχουσέτης. Ο πατριός του Τεϊσέιρα είναι συνταξιούχος επιλοχίας στην Αμερικανική Πολεμική Αεροπορία. Ο πατριός και ο θετός του αδερφός εργάζονταν στην Κοινή Βάση Κέιπ Κοντ. Η μητέρα του εργαζόταν σε μη κερδοσκοπική οργάνωση που υποστήριζε στρατιωτικούς βετεράνους.

Ο Τεϊσέιρα είναι πορτογαλικής καταγωγής· ο παππούς του μετανάστευσε στις Ηνωμένες Πολιτείες από το νησί Σάο Μιγκέλ, στις Αζόρες. Το 2020, ο Τεϊσέιρα αποφοίτησε από το περιφερειακό γυμνάσιο Ντάιτον-Ρέχομποθ, αλλά έχασε την τελετή αποφοίτησής του λόγω υποχρεώσεων εκπαίδευσης στην αεροπορική βάση Λέκλαντ στο Τέξας.

## Παραπομπές


Κατηγορία:Αμερικανοί πιλότοι
Φλαμπουρέσι Τρικάλων

Το **Φλαμπουρέσι** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Το Φλαμπουρέσι βρίσκεται προς τα όρια με την Περιφερειακή Ενότητα Γρεβενών, στις βόρειες πλαγιές του Ορέων Αντιχάσια σε υψόμετρο 840 μέτρα. Απέχει περίπου 35 χλμ. Β. από τα Τρίκαλα και 27 χλμ. ΒΑ. από την Καλαμπάκα (έδρα του δήμου).

Μετά την ενσωμάτωση της Θεσσαλίας, αναφέρεται στο ΦΕΚ 126Α - 02/04/1883 να προσαρτάται στον τότε δήμο Τυμφαίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'', μαζί με την Αγία Τριάδα αποτελούν ομώνυμη κοινότητα που υπάγεται στη Δημοτική Ενότητα Τυμφαίων του Δήμου Μετεώρων ενώ σύμφωνα με την απογραφή 2011 απογράφησαν 111 κάτοικοι. Η πορεία του πληθυσμού μετά τον Β΄Παγκόσμιο Πόλεμο σύμφωνα με τις απογραφές είναι: 

## Εξωτερικοί σύνδεσμοι

* Φλαμπουρέσι Καλαμπάκας στο https://www.youtube.com/.
* Φλαμπουρέσι στο Αρχειακό και οπτικοακουστικό υλικό ερευνών της Ακαδημία Αθηνών.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Καλαμπάκας
Κατηγορία:Δήμος Μετεώρων
Φορτώσι Τρικάλων

Το **Φορτώσι** είναι πολύ μικρός οικισμός του Δήμου Πύλης στη Θεσσαλία και την Περιφερειακή Ενότητα Τρικάλων, ο οποίος βρίσκεται στα δυτικά όρια της Περιφέρειας Θεσσαλίας με Ηπείρου, ανατολικά του Αχελώου ποταμού. Αναφέρεται ως ξεχωριστός οικισμός για πρώτη φορά το 1991 να απογράφεται στην τότε κοινότητα Δέσης. Σύμφωνα με το πρόγραμμα ''Καλλικράτης'', μαζί με το Βακάρι και την Δέση αποτελούν την κοινότητα Δέσης που υπάγεται στη Δημοτική Ενότητα Αιθήκων του Δήμου Πύλης και σύμφωνα με την απογραφή 2011 απογράφησαν 6 κάτοικοι ενώ με αυτές του 1991 και του 2001 ήταν 58 και 20 αντίστοιχα.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Μικροί Κύριοι και Μικρές Κυρίες

Το ***Μικροί Κύριοι*** είναι σειρά παιδικών βιβλίων από τον Βρετανό συγγραφέα Ρότζερ Χάργκριβς, η οποία δημοσιεύθηκε για πρώτη φορά τον Αύγουστο του 1971. Το 1981 ξεκίνησε μια καινούρια σειρά βιβλίων, από τον ίδιο συγγραφέα, η οποία αυτή τη φορά φέρει τον τίτλο ***Μικρές Κυρίες***. Μια παρόμοια σειρά βιβλίων, αλλά αυτή τη φορά με ζώα για κεντρικούς χαρακτήρες, με τίτλο Timbuctoo ξεκίνησε το 1978. Μετά τον θάνατο του Χάργκριβς το 1988, ο γιος του, Άνταμ Χάργκριβς, ξεκίνησε μια καινούρια σειρά βιβλίων με τίτλο ***Μικροί Κύριοι και Μικρές Κυρίες***. Κάθε βιβλίο της πρωτότυπης σειράς, Μικροί Κύριοι και Μικρές Κυρίες, παρουσιάζει ένα διαφορετικό τύπο συμπεριφοράς, όπου ο κάθε χαρακτήρας είτε είναι αρσενικό είτε θηλυκός, παίρνει το όνομα της συμπεριφοράς που απεικονίζει και στο τέλος κάθε ιστορίας υπάρχει και ένα ηθικό δίδαγμα για τον κάθε χαρακτήρα. Οι χαρακτήρες των βιβλίων πολλές φορές συμπεριλαμβάνονται και σε άλλα βιβλία της σειράς ως συμπρωταγωνιστές. Μέχρι το 2021, συνολικά υπάρχουν 92 χαρακτήρες στα βιβλία Μικροί Κύριοι και Μικρές Κυρίες. Οι απλές ιστορίες των βιβλίων με τις πολύχρωμες εικόνες έχουν πουληθεί σε πάνω από 100 εκατομμύρια αντίτυπα σε 28 χώρες.

## Ιστορίες

### Κύριος Γαργαλίτσας
Ο πρώτος χαρακτήρας που δημιούργησε ο Ρότζερ Χάργκριβς για τα βιβλία του ήταν ο Κύριος Γαργαλίτσας (Mr. Tickle), τον οποίο εμπνεύστηκε από τον γιο του, Άνταμ, ο οποίος τον είχε ρωτήσει πως απεικονίζεται ένα γαργάλημα.

Κατηγορία:Παιδικά βιβλία
Μερσεδάριο

Το **Σέρο Μερσεδάριο** () είναι η ψηλότερη κορυφή της οροσειράς Κορδιλιέρα ντε λα Ραμάδα και το όγδοο ψηλότερο βουνό των Άνδεων. Βρίσκεται 100 χιλιόμετρα βόρεια του Ακονκάγκουα, στην επαρχία Σαν Χουάν της Αργεντινής. Η πρώτη του ανάβαση έγινε το 1934 από τους Άνταμ Καρπίνσκι και Βίκτορ Οστρόφσκι, μέλη μιας πολωνικής αποστολής Ανδινιστών με επικεφαλής τον Κονστάντι Γιόντκο-Νάρκιεβιτς. Η πολωνική ομάδα έστησε ένα λιθοσωρό στην κορυφή.

Το 1968, μετά από αρκετές προσπάθειες μερικών από τους καλύτερους Αργεντινούς ορειβάτες, μια ιαπωνική ομάδα με επικεφαλής τον Σαμπούρο Γιοσίντα πραγματοποίησε την πρώτη ανάβαση στη νότια πλευρά. Το 1971 μια αυστριακή αποστολή με επικεφαλής τους Φριτς Μόραβετς και Ότμαρ Κουτσέρα, ανέβηκε στη βόρεια πλευρά. Το 1972, οι Ιταλοί Σέρτζο Τζομπ Τζίνο και Αντόνιο Μπεόρτσια Νίγκρις ανέβηκαν στο Μερσεδάριο μέσω της κανονικής διαδρομής και ανακάλυψαν μερικά αρχαία χαλάσματα των Ίνκας ακριβώς κάτω από την κορυφή. Τον Ιανουάριο του 1975 μια ιταλική αποστολή με επικεφαλής τον Αντόνιο Μαστελλάρο κατάφερε να αναρριχηθεί στην ανατολική πλευρά. Το 1983 μια μικρή αποστολή από τη Γκορίτσια κατάφερε να διασχίσει τη νοτιοδυτική κορυφογραμμή, η οποία θεωρείται η πιο δύσκολη διαδρομή του βουνού και ένα από τα τελευταία ορειβατικά ζητήματα στις Άνδεις. Στις 27 Ιανουαρίου οι Μάουρο Κολίνι, Σέρτζο Φιγκέλ, Μάριο Ταβανιούττι και Ρούντι Βιττόρι έφτασαν στην κορυφή.

## Παραπομπές


Κατηγορία:Βουνά της Αργεντινής
Κατηγορία:Ηφαίστεια της Αργεντινής
Καστρετσάτο

Το **Καστρετσάτο** (ιταλικά: *Castrezzato*) είναι ιταλικός δήμος στην Επαρχία της Μπρέσια, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας της Μπρέσια
Σάρσα

δεξιά|μικρογραφία|290x290εσ| Η Σάρσα το 2015.
Η **Μάρτα Μαρκιέβιτς** (πολωνικά: Marta Markiewicz) (γεννημένη στις 13 Ιουνίου 1989), ευρέως γνωστή ως **Σάρσα** (Sarsa) ή **Σάρσα Μαρκιέβιτς** (Sarsa Markiewicz), είναι Πολωνή τραγουδίστρια, τραγουδοποιός και παραγωγός δίσκων. Κέρδισε για πρώτη φορά την προσοχή χάρη στο σινγκλ του 2015 «Naucz mnie» («Μάθε με»), το οποίο κατέλαβε την πρώτη θέση στο πολωνικό τσαρτ σινγκλ για έξι συνεχόμενες εβδομάδες και πιστοποιήθηκε ως πλατινένιο από την Πολωνική Εταιρεία Φωνογραφικής Βιομηχανίας (ZPAV). Το ντεμπούτο στούντιο άλμπουμ της, *Zapomnij mi*, κυκλοφόρησε στις 28 Αυγούστου 2015.

## Ζωή και καριέρα

### Πρώιμη καριέρα
Η Σάρσα γεννήθηκε στις 13 Ιουνίου 1988 ως Μάρτα Μαρκιέβιτς στο Σουούπσκ. Παρακολούθησε την Πομερανική Ακαδημία στο Σουούπσκ, με ειδικότητα στην καλλιτεχνική εκπαίδευση. Η Σάρσα εισέβαλε για πρώτη φορά στη μουσική βιομηχανία το 2011, ενώ συμμετείχε στη δεύτερη σεζόν του *Must Be the Music*. Τρία χρόνια αργότερα, συμμετείχε στην πολωνική έκδοση του *The X Factor*.

Το 2014 συμμετείχε στην πέμπτη σεζόν του *[[The Voice of Poland]]*. Αρχικά ήταν μέλος της Ομάδας Εντίτα Γκούρνιακ, αλλά αργότερα την «έκλεψε» η Ομάδα Τόμσον & Μπάρον. Στα προημιτελικά αποχώρησε από το διαγωνισμό λόγω προβλημάτων υγείας.

### 2015–2016: Εξέλιξη και ''Zapomnij mi''
Μετά την υπογραφή της στην Universal Music Polska, η Σάρσα κυκλοφόρησε το ντεμπούτο της single «Naucz mnie» («Μάθε με») στις 30 Απριλίου 2015. Το επίσημο μουσικό βίντεο κυκλοφόρησε δύο εβδομάδες αργότερα. Το τραγούδι έφτασε στο νούμερο ένα στο πολωνικό τσαρτ σινγκλ και παρέμεινε εκεί για έξι εβδομάδες. Από τις 17 έως τις 18 Ιουλίου, εκπροσώπησε την Πολωνία στον Διαγωνισμό Τραγουδιού της Βαλτικής, ερμηνεύοντας τα «Naucz mnie» και «Indiana». Κέρδισε το βραβείο κοινού.

Στις 14 Αυγούστου, κυκλοφόρησε το δεύτερο σινγκλ της, «Indiana». Το τραγούδι έφτασε στο νούμερο ένα στο τσαρτ νέων επιτυχιών της Πολωνίας και στο top 20 του πολωνικού τσαρτ σινγκλ. Δύο εβδομάδες αργότερα, κυκλοφόρησε το ντεμπούτο στούντιο άλμπουμ της, *Zapomnij mi* (Ξέχασέ με). Το άλμπουμ έφτασε στο νούμερο δύο στο τσαρτ πολωνικών άλμπουμ. Ήταν υποψήφια για την Καλύτερη Πολωνική Πράξη στα Μουσικά Βραβεία MTV Europe 2015, αλλά έχασε από τη Μάργκαρετ. Το «Zapomnij mi» κυκλοφόρησε ως το τρίτο σινγκλ του άλμπουμ στις 7 Δεκεμβρίου.

### 2016–σήμερα: ''Pióropusze''
μικρογραφία|200x200εσ| Το επίσημο λογότυπο της Σάρσα.|αριστερά
Το 2016, η Σάρσα αποκάλυψε ότι το δεύτερο άλμπουμ της θα κυκλοφορήσει το 2017. Συνεργάζεται με τον παραγωγό Στιβ Μανόφσκι, τον ράπερ VNM και άλλους παραγωγούς στο άλμπουμ. Το πρώτο σινγκλ από το νέο άλμπουμ, «Bronię się», κυκλοφόρησε στις 10 Μαρτίου 2017. Η Σάρσα δημιούργησε νέο μουσικό βίντεο για το δεύτερο επίσημο single της, «Volta», στις 20 Μαΐου.

## Δισκογραφία

## Βραβεία και υποψηφιότητες

## Παραπομπές


Κατηγορία:Πολωνές τραγουδίστριες
Κατηγορία:Πολωνοί στιχουργοί
Κατηγορία:Πολωνοί τραγουδιστές ποπ
Κατηγορία:Πολωνοί τραγουδοποιοί
Κατηγορία:Πολωνές τραγουδίστριες του 21ου αιώνα
Δύο χρόνια διακοπές

Το ***Δύο χρόνια διακοπές*** (τίτλος πρωτότυπου *Deux ans de vacances*) είναι μυθιστόρημα του Ιουλίου Βερν που εκδόθηκε για πρώτη φορά το 1888. Ανήκει στα Voyages Extraordinaires. Διηγείται τις περιπέτειες μιας παρέας μαθητών που ναυάγησαν σε ένα άγνωστο ερημονήσι του νοτίου Ειρηνικού. Η ιστορία είναι βασισμένη στο μυθιστόρημα *[[Ροβινσώνας Κρούσος]]*. Ο Βερν είπε ότι ο στόχος του ήταν να δημιουργήσει ένα περιβάλλον Ροβινσώνων για παιδιά.

## Πλοκή
Το βιβλίο ξεκινάει τον Μάρτιο του 1860 κατά την διάρκεια μιας μεγάλης τρικυμίας στον Ειρηνικό. Μία Σκούνα με το όνομα Σλούγκι θαλασσοδερνόταν και μοναδικοί επιβάτες της ήταν 15 παιδιά (12 Βρετανοί, 2 Γάλλοι και 1 Αμερικανός). Έπειτα από μεγάλη πάλη με τα κύματα το πλοίο τους προσαράζει στην αμμουδιά ενός άγνωστου νησιού. Τότε ο Βερν σταματάει την αφήγηση του για να εξηγήσει τι συνέβη πριν ξεκινήσει η ιστορία: Τα 14 από τα παιδιά που ναυάγησαν κατοικούσαν στην Νέα Ζηλανδία και ήταν μαθητές του οικοτροφείου Τσαίρμαν που βρισκόταν στο Όκλαντ. Το μεγαλύτερο παιδί ήταν 14ων χρονών και το μικρότερο 8. Μετά την ολοκλήρωση της σχολικής χρονιάς τα παιδιά θα συμμετείχαν στον ακτοπλοϊκό περίπατο της Νέας Ζηλανδίας που θα πραγματοποιούσε το Σλούγκι. Τα 14 παιδιά μαζί με τον μούτσο Μόκο είχαν επιβιβαστεί στο Σλούγκι την βραδιά πριν την αναχώρηση ενώ το πλήρωμα θα ερχόταν τα χαράματα της επόμενης. Όμως κατά την διάρκεια της νύχτας το παλαμάρι που συγκρατούσε την σκούνα στο λιμάνι λύθηκε (ο λόγος ήταν άγνωστος) και μετά από μία ώρα είχε βγει στον ωκεανό. Οι γονείς τους πίστευαν ότι τα παιδιά τους είχαν πνιγεί καθώς βρήκαν την πινακίδα του Σλούγκι (η οποία είχε πέσει έπειτα από σύγκρουση με ένα Περουβιανό ατμόπλοιο). Τα παιδιά εγκαταστάθηκαν προσωρινά στο Σλούγκι (που δεν είχε υποστεί σοβαρές ζημιές) και άρχισαν να εξερευνούν την άγνωστη γη. Κατά την εξερεύνηση τους ανακάλυψαν μία σπηλιά όπου το 1803 κατοικούσε εκεί ένας Γάλλος ναυαγός και αποφάσισαν να εγκατασταθούν μόνιμα σε αυτήν. Επίσης ονομάζουν το νησί Τσαίρμαν και εκλέγουν ένα από τα παιδιά αρχηγό της αποικίας τους με θητεία ενός χρόνου. Όμως οι φιλονικίες των παιδιών είναι τόσο συχνές που δοκιμάζουν την φιλία και την συνοχή τους. Τελικά ανακαλύπτουν πως επικίνδυνοι πειρατές είχαν φτάσει στο νησί. Τα παιδιά έπρεπε να λύσουν τις διαφορές τους και να τους αντιμετωπίσουν χωρίς να αποκαλυφθούν.

## Παραπομπές


Κατηγορία:Μυθιστορήματα του Ιουλίου Βερν
Κατηγορία:Γαλλικά μυθιστορήματα
Χριστόφορος Ζαραλίκος

Ο **Χριστόφορος Ζαραλίκος** (Αθήνα, 1970) είναι Έλληνας ηθοποιός και κωμικός, ο οποίος διακρίνεται στην πολιτική σάτιρα, ενώ επίσης έχει σταδιοδρομήσει και στην stand-up comedy.

## Βιογραφικά στοιχεία
Γεννήθηκε στην Αθήνα, στη Μεταμόρφωση, όπου και πέρασε τα παιδικά του χρόνια. Σπούδασε στο Θέατρο Τέχνης «Κάρολος Κουν» και αποφοίτησε από τη Δραματική Σχολή Βεάκη το 1992.
 
Το χρονικό διάστημα 1991-1995, εργάστηκε ως ηθοποιός στις θεατρικές παραστάσεις, *«Σάτυροι Ιχνευτές», «Τα πάνω κάτω», «Οδυσσεβάχ», «Δεν τρέχει τίποτα», «Πακέτο ντε Λόρκα», «Κου – κου, τσα»*, όπως και στις τηλεοπτικές σειρές «Οι Απαράδεκτοι», «Οι τρεις Χάριτες», «Γραβάτες», «Θα τα πεις με το δικηγόρο μου» και «Ο Πέτρος και τα κορίτσια του». Τα έτη  1996 και 1997 ήταν κειμενογράφος στα τηλεοπτικά σόου, *«Μπράβο»* με τη Ρούλα Κορομηλά στο Mega, και *«Πες τα Μίλτο»* με το Μίλτο Μακρίδη στον ΑΝΤ1. Το 1998 διετέλεσε παραγωγός στη σατιρική ραδιοφωνική εκπομπή *«Και δε μου λες»* στην ΕΡΑ Σπορ.

Το 2004 πρωταγωνίστησε σε δικιά του σειρά στο Alter Channel με τίτλο «Χορεύοντας με τους Ζαρα-λύκους» και το 2006 στη ΝΕΤ μαζί με τη Δήμητρα Παπαδοπούλου παρουσίασε το τηλεπαιχνίδι «Πώς τον λεν τον ποταμό». Επίσης το 2010 στον ΑΝΤ1, παρουσίασε με το Δημήτρη Μενούνο το τηλεπαιχνίδι «Wipe Out».

Τα τελευταία χρόνια έχει τη δική του σατιρική σειρά, με την ονομασία *zaraleaksTV*, στο YouTube, ασκώντας κριτική στα πολιτικά κόμματα που κυρίως κυβέρνησαν την Ελλάδα μετά τη Μεταπολίτευση, ενώ επίσης σατιρίζει ελληνικά ΜΜΕ.

Το 2021, παράσταση που σκηνοθέτησε ο ίδιος με τον τίτλο *«1821-2021, Διακόσια Χρόνια Δανεικά»*, διακόπηκε από πολίτες που διαμαρτύρονταν και ορισμένα ΜΜΕ χαρακτήρισαν το γεγονός ως περιστατικό λογοκρισίας. 

## Παραπομπές


## Εξωτερικοί σύνδεσμοι
*Ο Χριστόφορος Ζαραλίκος στο zaraleaksTV

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Κατηγορία:Έλληνες ραδιοφωνικοί παραγωγοί
Κατηγορία:Έλληνες σταντ-απ κωμικοί
Καστανιά Πυνδαίων Τρικάλων

Η **Καστανιά** ή **Καστανέα** Πύλης ή Πινδέων είναι οικισμός του Δήμου Πύλης στη Θεσσαλία και την Περιφερειακή Ενότητα Τρικάλων.

## Γενικά στοιχεία
Η Καστανιά βρίσκεται στα όρια με την Περιφερειακή Ενότητα Καρδίτσας σε υψόμετρο 610 μέτρων. Απέχει περίπου 43 χιλιόμετρα βόρεια από τα Τρίκαλα, 23 χιλιόμετρα δυτικά από την Πύλη (έδρα του δήμου) και 17 χιλιόμετρα ανατολικά από τα Στουρναραίικα (θεωρείται συνοικισμός τους). Το εξωκλήσι του χωριού Ιωάννη του Προδρόμου, όπου υπάρχουν τοιχογραφίες που χρονολογούνται από τα 1663/64,  πανηγυρίζει στις 29 Αυγούστου. Αναφέρεται ως ξεχωριστός οικισμός για πρώτη φορά το 1928 ως *Ράχοβο* να προσαρτάται στην τότε κοινότητα Στουρναραίικων ενώ το 1955 με το ΦΕΚ 287Α - 10/10/1955  μετονομάστηκε σε Καστανέα. Σύμφωνα με το πρόγραμμα ''Καλλικράτης'' ανήκει στην κοινότητα Στουρναραίικων που υπάγεται στη Δημοτική Ενότητα Πινδαίων του Δήμου Πυλης  και σύμφωνα με την απογραφή 2011 απογράφησαν 10 κάτοικοι

## Σημείωση
Στην ίδια Περιφερειακή Ενότητα αλλά στον Δήμο Μετεώρων υπάρχει ο συνώνυμος οικισμός Καστανιά.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Πιέτρο ντελ Μόντε (μέγας μάγιστρος)

Ο **Πιέτρο ντελ Μόντε** (ιταλικά: *Pietro del Monte*, Ιταλία, 1499 - 26 Ιανουαρίου 1572), γεννημένος ως **Πιέτρο Γκουινταλόττι** (ιταλικά: *Pietro Guidalotti*), ήταν Ιταλός ευγενής που έγινε 50ος Μέγας Μάγιστρος του Κυρίαρχου Στρατιωτικού Τάγματος της Μάλτας των Ιωαννιτών Ιπποτών (1568 - 1572). Το αυθεντικό του όνομα ήταν Γουίντο Λοττί αλλά πήρε το όνομα Σαν Σαβίνο ντε Μοντ (1550), ήταν ανεψιός του πάπα Ιουλίου Γ΄. Ο Πιέρ ντε Μοντ πριν την άφιξη του στη Μάλτα ήταν ιερέας στην Κάπουα και βοήθησε τους ιππότες στην Πολιορκία της Ρόδου (1522). Στην Πολιορκία της Μάλτας (1565) από την Οθωμανική αυτοκρατορία διετέλεσε διοικητής του κάστρου του Αγίου Μιχαήλ στη Σενγκλέα. Στη διάρκεια της πολιορκίας οι δυνάμεις του διέκοψαν τις επαφές με τις υπόλοιπες δυνάμεις του Τάγματος στην Μπίργκου. Ο ντε Μοντ κράτησε το κάστρο 55 μέρες μέχρι τότε που ήρθαν στρατιωτικές ενισχύσεις από τη Σικελία υπό τον Τολέδο (8 Σεπτεμβρίου 1522).
Σε τρεις μέρες μετά τον θάνατο του Μεγάλου Μαγίστρου Ζαν Παριζό ντε Λα Βαλέτ εξελέγη διάδοχος του (23 Αυγούστου 1568), συνέχισε το έργο του προκατόχου του ολοκληρώνοντας τη νέα πρωτεύουσα του Τάγματος Βαλέτα. Ανέθεσε στον διάσημο αρχιτέκτονα Φραντσέσκο Λαπαρέλι την κατασκευή της Πύλης ντε Μοντ, κατεδαφίστηκε από τους Βρετανούς (1884) με στόχο να κατασκευάσουν τον δρόμο που οδηγεί στη μεγαλύτερη Πύλη Βικτώρια. Το Τάγμα των Ιπποτών μετακινήθηκε στη νέα του πρωτεύουσα Βαλέτα την εποχή που ήταν Μάγιστρος ο Πιέρ ντε Μοντ (18 Μαρτίου 1571). Ο στόλος του Τάγματος ενισχύθηκε σημαντικά στη διάρκεια της ηγεμονίας του και συμμετείχε στη Ναυμαχία της Ναυπάκτου (1571) (7 Οκτωβρίου 1571). Ο Πιέρ ντε Μοντ κυβέρνησε μέχρι τον θάνατο του και τον διαδέχθηκε ο Ζαν ντε λα Κασιέρ. 

## Παραπομπές


## Εξωτερικοί σύνδεσμοι

*Η πολιορκία του 1565

Κατηγορία:Ιππότες της Μάλτας
Παλαιοχώρι Γαρδικίου Τρικάλων

Το **Παλαιοχώρι** Γαρδικίου είναι οικισμός στη Θεσσαλία και την Περιφερειακή Ενότητα Τρικάλων.

## Γεωγραφικά - ιστορικά στοιχεία
Το Παλαιοχώρι βρίσκεται προς τα δυτικά όρια με την Περιφερειακή Ενότητα Ιωαννίνων και Άρτας, στις ανατολικές πλαγιές των Αθαμανικών Ορέων σε υψόμετρο 900 μέτρων. Απέχει περίπου 82 χιλιόμετρα Δ. από τα Τρίκαλα, 63 χιλιόμετρα Δ.-ΒΔ. από την Πύλη (έδρα του δήμου - μέσω Περτούλι) και 12 χιλιόμετρα  Α.-ΝΑ. από το Γαρδίκι του οποίου θεωρείται συνοικισμός ενώ στα ανατολικά και χαμηλότερα περνάει ο Αχελώος ποταμός. Στην τοποθεσία “Βρύσες”, περίπου 250 μέτρα ψηλότερα από το χωριό, σώζονται ερείπια και κομμάτια από κεραμίδια ενώ προπολεμικά είχαν βρεθεί αρχαία νομίσματα με τη λέξη «Αθαμάνων».

Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Γαρδικίου. Σύμφωνα με το πρόγραμμα ''Καλλικράτης'', μαζί με το Γαρδίκι αποτελούν την ομώνυμη κοινότητα που υπάγεται στη Δημοτική Ενότητα Αιθήκων του Δήμου Πύλης και σύμφωνα με την απογραφή 2011 απογράφησαν 85 κάτοικοι. Η πορεία του πληθυσμού, σύμφωνα με τις απογραφές είναι: 

## Σημείωση
Στην ίδια Περιφερειακή Ενότητα αλλά τον Δήμο Μετεώρων υπάρχει ο συνώνυμος οικισμός Παλαιοχώρι Καλαμπάκας ενώ στον ίδιο Δήμο αλλά την Δημοτική Ενότητα Πινδαίων το Παλαιοχώρι Στουρναραίικων.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Σάντα (Γεωργία)

Η Σάντα είναι ένα από τα 27 ελληνικά χωριά της Τσάλκας. Ιδρύθηκε από Ποντίους μετανάστες το 1829-30. Η Σάντα απέχει 2 ώρες από την πρωτεύουσα Τιφλίδα.

Τα παλαιότερα χρόνια η Σάντα είχε πληθυσμό που ανερχόταν άνω τον 200 κατοίκων αλλά τις δεκαετίες 1960-1990 πολλοί κάτοικοι μετανάστευσαν στην Ρωσία και στην Ελλάδα.

Κατηγορία:Χωριά της Γεωργίας
Amazon Prime Video

Το **Amazon Prime Video**, γνωστό και απλά ως **Prime Video**, είναι μια αμερικανική υπηρεσία συνδρομής βίντεο on-demand over-the-top streaming και ενοικίασης της Amazon που προσφέρεται ως αυτόνομη υπηρεσία ή ως μέρος της συνδρομής Prime της Amazon. Η υπηρεσία διανέμει κυρίως ταινίες και τηλεοπτικές σειρές που παράγονται από την Amazon Studios και την MGM Holdings ή έχουν άδεια της Amazon, γνωστά ως Amazon Originals, με την υπηρεσία να φιλοξενεί επίσης περιεχόμενο από άλλους παρόχους με πρόσθετα περιεχομένου, όπως ζωντανές αθλητικές εκδηλώσεις και υπηρεσίες ενοικίασης και αγοράς βίντεο.

Λειτουργώντας σε σχεδόν όλον τον κόσμο, η υπηρεσία ενδέχεται να απαιτεί πρόσβαση σε πλήρη συνδρομή Prime. Σε χώρες όπως οι Ηνωμένες Πολιτείες, το Ηνωμένο Βασίλειο και η Γερμανία, η πρόσβαση στην υπηρεσία είναι δυνατή χωρίς πλήρη συνδρομή Prime, ενώ στην Αυστραλία, τον Καναδά, τη Γαλλία, την Ινδία, την Τουρκία και την Ιταλία, είναι δυνατή η πρόσβαση μόνο δια μέσω της αποκλειστικής ιστοσελίδας. Το Prime Video προσφέρει επιπλέον μια πρόσθετη υπηρεσία περιεχομένου με τη μορφή καναλιών, που ονομάζονται Amazon Channels ή Prime Video Channels, τα οποία επιτρέπουν στους χρήστες να εγγραφούν σε πρόσθετες συνδρομητικές υπηρεσίες βίντεο από άλλους παρόχους περιεχομένου εντός του Prime Video.

## Παραπομπές


## Εξωτερικοί σύνδεσμοι

* Επίσημη ιστοσελίδα
*Η επίσημη σελίδα του Amazon Prime Video στο Facebook


Κατηγορία:Ιστότοποι
Κατηγορία:Διαδικτυακή streaming τηλεόραση
Πρεβάλλε

Το **Πρεβάλλε** (ιταλικά: *Prevalle*) είναι ιταλικός δήμος στην Επαρχία της Μπρέσια, στην περιφέρεια της Λομβαρδίας.

## Παραπομπές


Κατηγορία:Δήμοι της Επαρχίας της Μπρέσια
Ζένια Λάρσον

Η **Ζένια Σάινα Λάρσον** (Zenia Szajna Larsson, το γένος **Μαρτσινόφσκα** [Marcinkowska]) (2 Απριλίου 1922 - 4 Σεπτεμβρίου 2007) ήταν Πολωνή-Σουηδή συγγραφέας και γλύπτρια εβραϊκής καταγωγής. Η Λάρσον ήταν ένας επιζώσα του Ολοκαυτώματος, η οποία ήταν από τους πρώτους στη Σουηδία που περιέγραψε την εμπειρία του πολέμου.

## Πρώιμη ζωή
Γεννήθηκε στις 2 Απριλίου 1922 στο Λοτζ, ως Ζένια Μαρτσινόφσκα. Μεγάλωσε σε μια εργατική γειτονιά και έγινε φίλη με την Χάβα Ρόζενφαρπ, με την οποία αργότερα αντάλλαζε γράμματα για πολλά χρόνια. Κατά τα έτη 1940-1944, περιορίστηκε στο Γκέτο του Λοτζ. Κατά τη διάρκεια αυτής της περιόδου, ο πατέρας της Ζένια αυτοκτόνησε για να μπορέσουν η γυναίκα και η κόρη του να πάρουν τις μερίδες του. Ήταν η Ρόζενφαρπ που ανακάλυψε το πτώμα. Μετά την εκκαθάριση του γκέτο, η Ζένια απελάθηκε στο στρατόπεδο συγκέντρωσης του Άουσβιτς και στη συνέχεια μετακόμισε στο στρατόπεδο συγκέντρωσης του Μπέργκεν-Μπέλζεν, όπου απελευθερώθηκε τον Απρίλιο του 1945. Με τη βοήθεια του Ερυθρού Σταυρού, μετανάστευσε στη Σουηδία τον Αύγουστο του ίδιου έτους.

## Καριέρα
Στη Σουηδία, ξεκίνησε αρχικά να σπουδάζει στοΠανεπιστήμιο *Konstfack* και μετά πήγε στο Βασιλικό Ινστιτούτο Τέχνης, όπου σπούδασε γλυπτική με τον Έρικ Γκρέιτ. Δουλεύοντας με υλικά όπως ξύλο, τερακότα, γύψο και μάρμαρο, η Λάρσον εργάστηκε κυρίως σε μελέτες χαρακτήρων και πορτρέτα, συμπεριλαμβανομένου ενός πορτρέτου της Άστριντ Λίντγκρεν. Τα έργα της σε δημόσιους χώρους περιλαμβάνουν το γλυπτό *Vandraren* στο Φάλουν.

Το 1960, η Λάρσον έκανε το ντεμπούτο της ως συγγραφέας με το αυτοβιογραφικό μυθιστόρημα *Skuggorna vid träbron* (Οι σκιές δίπλα στην ξύλινη γέφυρα), στο οποίο περιέγραψε την εμπειρία του Β΄ Παγκοσμίου Πολέμου από τη σκοπιά του alter ego της, ενός κοριτσιού που ονομαζόταν Πάουλα Λέβιν (Paula Levin). Ήταν ο πρώτος τόμος σε μια πολεμική τριλογία, η οποία περιλαμβάνει επίσης το *Lang är gryningen* (Μεγάλη είναι η αυγή, 1961) και το *Livet till mötes* (Ζωή για συνάντηση, 1962). Έτσι, η Λάρσον έγινε ένας από τους πρώτους επιζώντες του Ολοκαυτώματος στη Σουηδία που περιέγραψε τις εμπειρίες του πολέμου.

Η λογοτεχνική παραγωγή της Λάρσον περιλαμβάνει μια σειρά από μυθιστορήματα, διηγήματα, δοκίμια και ραδιοφωνικά θεατρικά έργα. Δημοσίευσε επίσης τις επιστολές της στην Χάβα Ρόζενφαρπ σε μια συλλογή με τίτλο *Brev Fran En Ny Verk Lighet* (Γράμματα από μια νέα πραγματικότητα, 1972).

Η Ζένια Λάρσον πέθανε στις 4 Σεπτεμβρίου 2007 στη Στοκχόλμη.

## Παραπομπές


Κατηγορία:Πολωνές γλύπτριες
Κατηγορία:Σουηδές γλύπτριες
Κατηγορία:Πολωνές συγγραφείς
Κατηγορία:Σουηδές συγγραφείς
Κατηγορία:Πολωνές μυθιστοριογράφοι
Κατηγορία:Σουηδές μυθιστοριογράφοι
Κατηγορία:Πολωνοί εβραϊκής καταγωγής
Κατηγορία:Έγκλειστοι στο Γκέτο του Λοτζ
Κατηγορία:Επιζώντες του στρατοπέδου συγκέντρωσης του Μπέργκεν-Μπέλζεν
Βασίλειος Καπνίσης

Ο Κόμης **Βασίλειος Βασίλη Καπνίσης** (ρωσικά: Василий Васильевич Капнист· ουκρανικά: Василь Васильович Капніст· λατινικά: Basilius Basilii filius Kapnist) ήταν ποιητής, θεατρικός συγγραφέας και ευγενής ο οποίος γεννήθηκε σε οικογένεια αριστοκρατικής ελληνικής καταγωγής στις 23 Φεβρουαρίου 1758 στο χωριό Βέλικα Ομπούχιβκα στην τότε Επαρχία Κιέβου της Ρωσικής Αυτοκρατορίας και σημερινής Περιφέρειας Πολτάβας της Ουκρανίας. Ήταν γνωστός ως ενεργός επικριτής της δουλοπαροικίας στη Ρωσία και ως υπέρμαχος της αποκατάστασης του θύλακα των Ζαποροζιανών Κοζάκων στην περιοχή της νότιας Ουκρανίας. Όντας στρατάρχης των ευγενών, διευθυντής του Αυτοκρατορικού Θεάτρου, επικεφαλής του ταχυδρομείου και γενικός δικαστής της επαρχίας της Πολτάβας, κατείχε εξέχουσα θέση στην κοινωνία.

Απεβίωσε στις 9 Νοεμβρίου 1823 στο χωριό Κίμπιντσι της τότε Επαρχίας Πολτάβας της Ρωσικής Αυτοκρατορίας και σημερινής Περιφέρειας Πολτάβας της Ουκρανίας.

## Παραπομπές


Κατηγορία:Ρώσοι ελληνικής καταγωγής
Χόλγκερ Ντάνσκε

Ο **Χόλγκερ Ντάνσκε** (δανικά: *Holger Danske*, γαλλικά: *Ogier le Danois* ή *Ogier de Danemarche*) είναι θρυλικός ήρωας της Δανίας. Στοιχεία για την καταγωγή του  βρίσκονται σε αρκετά παλιά γαλλικά επικά άσματα (γαλλικά: *chansons de geste*) με πιο γνωστή πηγή το άσμα του Ρολάνδου (αγγλικά: song of Roland) το οποίο γράφτηκε την περίοδο μεταξύ 1040 και 1115. Ο Χόλγκερ αναφέρεται ως ένας από τους 12 ιππότες του Καρλομάγνου.

Σύμφωνα με το θρύλο στη Δανία, ο Χόλγκερ, μετά τις μάχες που έδωσε στη Γαλλία, περπάτησε έως τη Δανία και το κάστρο  Kronborg στην πόλη Helsingor. Από τότε κοιμάται εκεί, μέχρι την ημέρα που η Δανία θα βρεθεί σε κίνδυνο, και τότε θα ξυπνήσει για να βοηθήσει το λαό του.  Ο θρύλος διαδόθηκε μέσα από το διήγημα του Δανού Χανς Κρίστιαν Άντερσεν "Holger Danske". Σήμερα,  άγαλμα του Χόλγκερ βρίσκεται στα υπόγεια του κάστρου Kronberg.

Κατά τη διάρκεια της γερμανικής κατοχής στη Δανία (1940-1945), η μεγαλύτερη ένοπλη ομάδα της Δανικής αντίστασης έφερε το όνομα " Holger Danske".

## Παραπομπές


Κατηγορία:Εθνικά σύμβολα της Δανίας
Ντάνιελ Μόργκαν

Ο **Ντάνιελ Μόργκαν** (30 Απριλίου 1830 – 9 Απριλίου 1865) ήταν Αυστραλός δασοφύλακας. Ο Μόργκαν έχει περιγραφεί ως «ο πιο αιμοδιψής ληστής που πήγε ποτέ στους θαμνότοπους στην Αυστραλία»  και «ένας από τους πιο αποφασιστικούς και αιμοδιψείς των αποικιακών ληστών». Πολλές αφηγήσεις για τις δραστηριότητές του, ιδιαίτερα τα χρόνια μετά το θάνατό του, τονίζουν τη βαρβαρότητα και την ακανόνιστη συμπεριφορά του, αλλά ο Μόργκαν είχε πολλούς συμπαθούντες και πληροφοριοδότες στις περιοχές όπου ασκούσε τις δραστηριότητές του. Ήταν ένας έμπειρος δασοφύλακας με εξαιρετικές ικανότητες ιππασίας, ένας συνδυασμός ικανοτήτων που του επέτρεψαν να αποφύγει τη σύλληψη από τις αρχές για σημαντικό χρονικό διάστημα.

## Παραπομπές


Κατηγορία:Αυστραλοί
Μάμμοθ Λέικς (Καλιφόρνια)

Το **Μάμμοθ Λέικς** (αγγλικά: **Mammoth Lakes**) είναι κωμόπολη στην Κομητεία Μόνο της Καλιφόρνιας, η μόνη κοινότητα της κομητείας. Βρίσκεται ακριβώς στα ανατολικά του όρους Μάμμοθ, σε υψόμετρο 2.400 μέτρων. Βάσει της απογραφής των Ηνωμένων Πολιτειών 2020, ο πληθυσμός ήταν 7.191 κάτοικοι, μια μείωση κατά 12,7% από την απογραφή του 2010. Σύμφωνα με το Γραφείο Απογραφής, η πόλη έχει συνολική έκταση 65,2 τ.χλμ, εκ των οποίων 64,2 τ.χλμ είναι ξηρά και 1 τ.χλμ (1,5%) είναι υδάτινη έκταση.

## Παραπομπές


Κατηγορία:Πόλεις της Καλιφόρνια
Μητροπολίτης Καλλιουπόλεως και Μαδύτου Στέφανος

Ο **Μητροπολίτης Στέφανος** (κατά κόσμον *Ντινίδης*, Κωνσταντινούπολη, 1968) είναι Έλληνας ιεράρχης του Οικουμενικού Πατριαρχείου, ο οποίος διατελεί Μητροπολίτης Καλλιουπόλεως και Μαδύτου από τον Μάρτιο του 2011.

## Βιογραφία
Ο κατά κόσμον Στέφανος Ντινίδης γεννήθηκε το 1968 στην Κωνσταντινούπολη, όπου και μεγάλωσε. Αποφοίτησε από το Ζωγράφειο Λύκειο της Κωνσταντινούπολης το έτος 1986. Σπούδασε ιστορία και φιλοσοφία στο Πανεπιστήμιο της Κωνσταντινούπολης και έλαβε πτυχίο το 1990. Κατόπιν σπούδασε θεολογία στην Θεολογική Σχολή του Αριστοτελείου Πανεπιστημίου Θεσσαλονίκης, λαμβάνοντας πτυχίο το 1995.  

Χειροτονήθηκε διάκονος το 1996 από τον Μητροπολίτη Θεοδωρουπόλεως Γερμανό. Υπηρέτησε ως διάκονος στην Πατριαρχική Αυλή του Φαναρίου από το 1996 έως το 2005, και από το 2005 έως το 2007 ως Μέγας Αρχιδιάκονος. Πρεσβύτερος χειροτονήθηκε στις 30 Νοεμβρίου 2007 από τον Οικουμενικό Πατριάρχη Βαρθολομαίο. Την ίδια ημέρα έλαβε και το οφφίκιο του Αρχιμανδρίτη του Οικουμενικού Θρόνου. Διαδεχόμενος τον Μητροπολίτη Ικονίου Θεόληπτο, ανέλαβε την θέση του Μέγα Πρωτοσυγκέλλου του Οικουμενικού Πατριαρχείου το 2007 και παρέμεινε σε αυτή τη θέση έως το 2017. Έκτοτε, υπηρετεί ως αρχιερατικώς προϊστάμενος της Β΄ Περιφέρειας της Αρχιεπισκοπής Κωνσταντινουπόλεως (Ταταούλων).

Στις 3 Μαρτίου 2011, η Αγία και Ιερά Σύνοδος του Οικουμενικού Πατριαρχείου τον εξέλεξε Μητροπολίτη Καλλιουπόλεως και Μαδύτου, Υπέρτιμο και Έξαρχο Θρακικής Χερσονήσου. Η εκλογή σε αυτή την πάλαι ποτέ Μητρόπολη έγινε για πρώτη φορά μετά από 87 χρόνια. Χειροτονήθηκε στο επισκοπικό αξίωμα στις 13 Μαρτίου 2011 στον Πατριαρχικό Ιερό Ναό του Αγίου Γεωργίου στο Φανάρι από τον Οικουμενικό Πατριάρχη Βαρθολομαίο και από μέλη της Αγίας και Ιεράς Συνόδου του Οικουμενικού Πατριαρχείου.

## Παραπομπές


Στεφανος
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Αλμπιάνο (Τρεντίνο-Άλτο Άντιτζε)

Το **Αλμπιάνο** (ιταλικά: *Albiano*) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.

## Παραπομπές


Κατηγορία:Δήμοι της Αυτόνομης Επαρχίας του Τρέντο
Avatar: Music from the Motion Picture

Το ***Avatar: Music from the Motion Picture*** είναι το άλμπουμ soundtrack της ταινίας του Τζέιμς Κάμερον, ''Avatar'' (2009), με τον Τζέιμς Χόρνερ να είναι ο συνθέτης. Η deluxe έκδοση του άλμπουμ, περιλαμβάνοντας άλλα έξι κομμάτια, κυκλοφόρησε στις 19 Απριλίου του 2010 από την Atlantic Records ως προώθηση για την κυκλοφορία της ταινίας στα DVD.

## Λίστα κομματιών

## Παραπομπές


## Εξωτερικοί σύνδεσμοι

* ''Avatar: Music from the Motion Picture'' στο Discogs

Κατηγορία:Soundtrack ταινιών
Κατηγορία:Άλμπουμ του 2009
Τρελές Σφαίρες 33⅓: Η Τελευταία Προσβολή

Το ***Τρελές Σφαίρες 33⅓: Η Τελευταία Προσβολή*** (πρωτότυπος αγγλικός τίτλος: *Naked Gun 33⅓: The Final Insult*) είναι μια Αμερικανική κωμική ταινία εγκλήματος του 1994 σε σκηνοθεσία από τον Πίτερ Σίγκαλ. Είναι η τρίτη και τελευταία ταινία στην σειρά ταινιών *Τρελές Σφαίρες*, και είναι συνέχεια της τηλεοπτικής σειράς *Police Squad!* (1982) και των ταινιών *[[Τρελές Σφαίρες]]* (1988) και *[[Τρελές Σφαίρες 2½: Η Μυρωδιά του Φόβου]]* (1991). Πρωταγωνιστούν οι Λέσλι Νίλσεν, Πρισίλα Πρίσλεϋ, Ο. Τζ. Σίμπσον, Τζορτζ Κένεντι, Φρεντ Γουάρντ, Άννα Νικόλ Σμιθ, Καθλίν Φρίμαν, και Ρέι Μπρικ.

Το *Τρελές Σφαίρες 33⅓: Η Τελευταία Προσβολή* έκανε πρεμιέρα στις 18 Μαρτίου του 1994, από την Paramount Pictures. Έλαβε μικτά σχόλια από τους κριτικούς και εισέπραξε $132 εκατομμύρια απέναντι σε έναν προϋπολογισμό $30 εκατομμυρίων. Μια τέταρτη ταινία βρισκόταν σε ανάπτυξη και αφού ακυρώθηκε το 2009, η Paramount δουλεύει σε μια επανεκκίνηση, η οποία είναι προγραμματισμένη να κυκλοφορήσει στις 18 Ιουλίου 2025.

## Παραπομπές


## Εξωτερικοί σύνδεσμοι

*  στην IMDb
* ''Τρελές Σφαίρες 33⅓: Η Τελευταία Προσβολή'' στην AllMovie

Κατηγορία:Ταινίες του 1994
Κατηγορία:Ταινίες σίκουελ
Κατηγορία:Παρωδία (ταινίες)
Κατηγορία:Αμερικανικές ταινίες της δεκαετίας 1990
Κατηγορία:Αγγλόφωνες ταινίες
Όλγκα Σομπεροβά

Η **Όλγκα Σομπεροβά** (τσέχικα: Olga Schoberová), επίσης γνωστή ως **Ολίνκα Μπερόβα** (Olinka Bérová) (γενν. 15 Μαρτίου 1943), είναι Τσέχα-Αμερικανίδα ηθοποιός. Έπαιξε σε τσέχικες, γερμανικές, ιταλικές, αυστριακές, πολωνικές, αγγλικές και αμερικανικές ταινίες. Ως «Ολίνκα Μπερόβα», εμφανίστηκε στο *[[The Vengeance of She]]* (1968) και σε πολλές ακόμη ταινίες. Η Σομπεροβά έχει συγκριθεί με την Μπριζίτ Μπαρντό και την Ουρσούλα Άντρες. Μιλάει άπταιστα τσέχικα, αγγλικά, γερμανικά και ρωσικά.

## Πρώιμη ζωή
Η Όλγκα Σομπεροβά γεννήθηκε στις 15 Μαρτίου 1943 στην Πράγα. Και οι δύο γονείς της ήταν υπάλληλοι γραφείου. Αποφοίτησε από το Οικονομικό Λύκειο.

Μετά την αποφοίτησή του, η Σομπεροβά εργάστηκε ως υπάλληλος στο Technomat, για 500 κορόνες Τσεχίας το μήνα. Η μεγαλύτερη αδερφή της, Έβα, ήταν μοντέλο. Δεδομένου ότι η Έβα ήταν αρκετά απασχολημένη ως μοντέλο, η Έβα έστειλε μια φορά την Όλγκα, που της έμοιαζε πολύ, σε δουλειά μόντελινγκ. Τότε η Όλγκα άρχισε να γυρίζει διαφημίσεις. Μια αφίσα για τη μπύρα Pilsner με την 20χρονη Όλγκα τράβηξε την προσοχή του σκηνοθέτη Αντονίν Καχλίκ, ο οποίος της πήρε στο καστ στην ταινία *Were Ten* (1963). Αμέσως μετά έπαιξε σε πολλές δημοφιλείς τσέχικες ταινίες, όπως η *Limonádový Joe* και η *Kdo chce zabít Jessii?* (Ποιος θέλει να φιλήσει την Τζέσι;).

Το 1964, η Σομπεροβά εμφανίστηκε στο εξώφυλλο του περιοδικού Playboy, φωτογραφημένη από τον Χέρμαν Λέοναρντ. Το 1969, η Σομπεροβά εμφανίστηκε ξανά στο Playboy, αυτή τη φορά στο εικονογραφικό, *Sex Stars του 1969*. Η Σομπεροβά εμφανίστηκε με τον μελλοντικό σύζυγό της, Μπραντ Χάρις, στο *Das Geheimnis der chinesischen Nelke* (Το μυστικό του κινέζικου γαρύφαλλου, 1964) και στο Die Goldsucher von Arkansas (1964). Αφού παντρεύτηκε δεύτερη φορά, τον Τζον Κάλεϊ, το 1972, ουσιαστικά αποσύρθηκε από την υποκριτική. Επέστρεψε μόνο το 1977 στο *[[Το δείπνο της Αντέλα]]* και το 1984 στο *Vrak*.

## Προσωπική ζωή
Στις αρχές της δεκαετίας του 1960, η Σομπεροβά έβγαινε με τον καλλιτέχνη Κάγια Σαούντεκ. Ο Σάουντεκ τη συμβούλεψε να ξεβάψει τα μαλλιά της ξανθά και στήριξε πάνω της τον χαρακτήρα του κόμικ Jessie. Το 1967, η Σομπεροβά παντρεύτηκε τον ηθοποιό Μπραντ Χάρις, τον οποίο γνώρισε στα γυρίσματα. Η κόρη τους, Σαμπρίνα, είναι στυλίστρια και ενδυματολόγος. Η Όλγκα συνδέθηκε ρομαντικά με τον Γιουράι Γιακουμπίσκο ενώ ήταν ακόμη παντρεμένη. Αυτή και ο Χάρις χώρισαν το 1969. Η Όλγκα γνώρισε τον παραγωγό Τζον Κάλεϊ στο πάρτι της Μπάρμπρα Στρέιζαντ. Παντρεύτηκαν στις 30 Δεκεμβρίου 1972 και χώρισαν σχεδόν ακριβώς 20 χρόνια αργότερα, το Δεκέμβριο του 1992. Στη συνέχεια έζησε στη Γαλλία και αργότερα επέστρεψε στην Πράγα. 

Η μεγαλύτερη αδερφή της, Έβα, γεννήθηκε στις 8 Ιουλίου 1940. Μεγάλωσαν στο Βινοχράντι της Πράγας. Εργάστηκε ως κομμώτρια, μοντέλο και ηθοποιός, μέχρι το 1970, όταν έφυγε από τη Τσεχοσλοβακική Σοσιαλιστική Δημοκρατία, παντρεύτηκε έναν ιατρό και ζει στην Ελβετία. 

## Φιλμογραφία

## Παραπομπές


## Εξωτερικοί σύνδεσμοι
* 
* 
* 

Κατηγορία:Τσέχες ηθοποιοί κινηματογράφου
Ρέζοβο (ποταμός)

Ο ποταμός **Ρέζοβο** (· ) βρίσκεται στο νοτιοανατολικό τμήμα της Βουλγαρίας και στο βόρειο τμήμα της ευρωπαϊκής Τουρκίας. Τοποθετείται στον Φυσικό Δρυμό Στράντζα της Βουλγαρίας.

Σύμφωνα με μια υπόθεση, το όνομα του ποταμού συνδέεται με τον βασιλέα των Θρακών, Ρήσο.

## Λεκάνη απορροής ποταμού
Ο Ρέζοβο έχει μήκος 112 χιλιόμετρα και οι πηγές του βρίσκονται στο τουρκικό τμήμα των βουνών Στράντζα, ανατολικά του Κόφτσαζ στην Τουρκία με την τουρκική ονομασία Πασπαλντερεσί. Γενικά ρέει ανατολικά από την Τουρκία προς τη Βουλγαρία και, μετά το χωριό Πασπάλα της επαρχίας Σαράντα Εκκλησιών στην Τουρκία, καθίσταται συνοριακός ποταμός μεταξύ Τουρκίας και Βουλγαρίας μέχρι τις εκβολές του στη Μαύρη Θάλασσα στο Ρέζοβο. Αυτή η τοποθεσία αποτελεί το νοτιότερο σημείο της βουλγαρικής ακτής της Μαύρης Θάλασσας και το βορειότερο σημείο της τουρκικής ακτής της Μαύρης Θάλασσας, καθώς επίσης και το νοτιοανατολικότερο σημείο της Βουλγαρίας και το βορειοανατολικότερο σημείο της Τουρκικής Θράκης. Η λεκάνη απορροής του ποταμού εκτείνεται σε 739 τ.χλμ., εκ των οποίων τα 555 τ.χλμ. βρίσκονται στην Τουρκία και τα 184 τ.χλμ. στη Βουλγαρία. Ο μεγαλύτερος παραπόταμός του είναι ο Βέλικα.

## Ποτάμια σύνορα Βουλγαρίας-Τουρκίας
Τα σύνορα στις εκβολές του ποταμού Ρέζοβο αποτέλεσαν αντικείμενο μικρής εδαφικής διαμάχης μεταξύ Βουλγαρίας και Τουρκίας, η οποία διευθετήθηκε τη δεκαετία του 1990. Ως αποτέλεσμα μιας συμφωνίας μεταξύ των δύο χωρών της 6ης Μαΐου 1992 (που επικυρώθηκε από τη Βουλγαρία το 1998), η Βουλγαρία έλαβε μια μικρή έκταση αρκετών τετραγωνικών χιλιομέτρων στον κόλπο Ρέζοβο σε αντάλλαγμα για υδάτινη περιοχή στην υφαλοκρηπίδα.

## Παραπομπές


Κατηγορία:Ποταμοί της Βουλγαρίας
Κατηγορία:Ποταμοί της Τουρκίας
Κατηγορία:Διεθνείς ποταμοί της Ευρώπης
Κατηγορία:Ποτάμια σύνορα
Κατηγορία:Εδαφικές διαμάχες της Τουρκίας
Μητροπολίτης Βοστώνης Μεθόδιος

Ο **Μητροπολίτης Μεθόδιος** (κατά κόσμον *Γεώργιος Τουρνάς*, Νέα Υόρκη, 19 Νοεμβρίου 1946), είναι Έλληνας ομογενής θεολόγος και ιεράρχης του Οικουμενικού Πατριαρχείου.

Διοικεί την Εκκλησιαστική Επαρχία της Βοστώνης από τον Μάρτιο του 1984, αρχικά ως Επίσκοπος Βοστώνης (1984-1997), κατόπιν ως Μητροπολίτης Ανέων (1997-2002) και τέλος ως Μητροπολίτης Βοστώνης από τον Δεκέμβριο του 2002 ως σήμερα.

## Βιογραφία
Ο κατά κόσμον Γεώργιος Τουρνάς γεννήθηκε στις 19 Νοεμβρίου 1946 στη Νέα Υόρκη των Ηνωμένων Πολιτειών, όπου και μεγάλωσε. Οι γονείς του ονομάζονταν Βασίλειος και Σταυρούλα. Φοίτησε στο Ελληνικό Σχολείο του Καθεδρικού Ναού της Αγίας Τριάδος της Νέας Υόρκης και αποφοίτησε από το Λύκειο "McBurney High School" στο Μανχάταν.

Σπούδασε στην Ελληνορθόδοξη Θεολογική Σχολή του Τιμίου Σταυρού (*Hellenic College Holy Cross*) της Βοστώνης και έλαβε πτυχίο (BA) Ελληνικών Σπουδών το 1968. Κατόπιν σπούδασε θεολογία, λαμβάνοντας πτυχίο (BDiv) το 1971. Πραγματοποίησε μεταπτυχιακές σπουδές στο Πανεπιστήμιο της Βοστώνης, λαμβάνοντας μεταπτυχιακό δίπλωμα στη Θεολογία (MSTh) το 1972 και στο Αριστοτέλειο Πανεπιστήμιο Θεσσαλονίκης, λαμβάνοντας δίπλωμα το 1975. Έλαβε τιμητικά διδακτορικά διπλώματα (DDiv) στη Θεολογία, από το Πανεπιστήμιο της Βοστώνης (1985) και από την Ελληνορθόδοξη Θεολογική Σχολή του Τιμίου Σταυρού Βοστώνης (2001).

### Ιερωσύνη
Τον Ιούλιο του 1973 χειροτονήθηκε διάκονος από τον Αρχιεπίσκοπο Αμερικής Ιάκωβο. Υπηρέτησε ως Αρχιδιάκονος του Αρχιεπισκόπου Ιακώβου έως το 1979. Στις 25 Δεκεμβρίου 1979 χειροτονήθηκε πρεσβύτερος και έλαβε το οφφίκιο του αρχιμανδρίτη από τον ίδιο αρχιερέα. Από το 1979 έως το 1982 διετέλεσε προϊστάμενος του Ιερού Ναού Αγίου Σπυρίδωνος της Νέας Υόρκης.

#### Αρχιερωσύνη
Στις 25 Μαΐου 1982 εξελέγη από την Αγία και Ιερά Σύνοδο του Οικουμενικού Πατριαρχείου Επίσκοπος Σκοπέλου, βοηθός της Ιεράς Αρχιεπισκοπής Αμερικής. Χειροτονήθηκε στο επισκοπικό αξίωμα στις 18 Ιουλίου του ιδίου έτους. Στις 13 Μαρτίου 1984 εξελέγη επαρχιούχος Επίσκοπος Βοστώνης. Διετέλεσε Πρόεδρος της Ελληνορθόδοξης Θεολογικής Σχολής του Τιμίου Σταυρού από το 1989 έως το 1995. Στις 24 Νοεμβρίου 1997 εξελέγη Μητροπολίτης Ανέων και Πρόεδρος της Επισκοπής Βοστώνης.

Στις 20 Δεκεμβρίου 2002, η Επισκοπή Βοστώνης ανυψώθηκε σε μητρόπολη. Ο Μεθόδιος εξελέγη από την Αγία και Ιερά Σύνοδο του Οικουμενικού Πατριαρχείου Μητροπολίτης Βοστώνης Είναι μέλος της Αγίας και Ιεράς Συνόδου του Οικουμενικού Πατριαρχείου και της Ιεράς Επαρχιακής Συνόδου της Ελληνικής Ορθόδοξης Αρχιεπισκοπής Αμερικής.

Ύστερα από την παραίτηση του Αρχιεπισκόπου Δημητρίου, διετέλεσε τοποτηρητής του Αρχιεπισκοπικού Θρόνου της Ιεράς Αρχιεπισκοπής Αμερικής, από τον Μάιο έως τον Ιούνιο του 2019.

## Παραπομπές


## Εξωτερικοί σύνδεσμοι
* http://www.boston.goarch.org/ (επίσημος σύνδεσμος της Ι.Μ. Βοστώνης)

Μεθόδιος
Κατηγορία:Έλληνες ομογενείς κληρικοί
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Evil Dead Rise

Το ***Evil Dead Rise*** είναι αμερικανική ταινία υπερφυσικού τρόμου του 2023 σε σενάριο και σκηνοθεσία του Λι Κρόνιν. Πρόκειται για το πέμπτο μέρος της σειράς ταινιών *[[Evil Dead]]* και σε αυτό πρωταγωνιστούν οι Λίλι Σάλιβαν, Αλίσα Σάδερλαντ, Μόργκαν Ντέιβις, Γκαμπριέλ Έκολς και Νελ Φίσερ.

Η ανάπτυξη της ταινίας ακολούθησε τις ακυρωμένες συνέχειες των *[[Το Πρόσωπο του Κακού]]* (2013) και *[[Ο Στρατός του Σκότους]]* (1992) και του τέταρτου κύκλου της σειράς *[[Ash vs Evil Dead]]* (2015-2018). Τον Οκτώβριο του 2019, ο Σαμ Ράιμι ανακοίνωσε πως μια νέα ταινία βρίσκεται σε ανάπτυξη, με τον Κρόνιν να είναι σκηνοθέτης και σεναριογράφος. Τα κύρια γυρίσματα έλαβαν μέρος στην Νέα Ζηλανδία από τον Ιούνιο μέχρι τον Οκτώβριο του 2021.

Το *Evil Dead Rise* έκανε πρεμιέρα στο South by Southwest στις 15 Μαρτίου του 2023, και κυκλοφόρησε στις Ηνωμένες Πολιτείες Αμερικής στις 21 Απριλίου, από την Warner Bros. Pictures. Έλαβε θετικά σχόλια από τους κριτικούς και απέσπασε περισσότερα από 146 εκατομμύρια δολάρια παγκοσμίως, γεγονός που την κατέστησε της ταινία της σειράς *Evil Dead* με τις μεγαλύτερες εισπράξεις, δεδομένου ότι δημιουργήθηκε με προϋπολογισμό μόλις 15–19 εκατομμύρια δολάρια.

## Σημειώσεις


## Παραπομπές


## Εξωτερικοί σύνδεσμοι

* Επίσημος ιστότοπος 
*  στην IMDb

Κατηγορία:Evil Dead
Κατηγορία:Ταινίες του 2023
Κατηγορία:Υπερφυσικές ταινίες τρόμου
Κατηγορία:Ταινίες γυρισμένες στη Νέα Ζηλανδία
Κατηγορία:Ταινίες παραγωγής Warner Bros.
Κατηγορία:Ταινίες τοποθετημένες στην Καλιφόρνια
Κατηγορία:Ταινίες τοποθετημένες στο Λος Άντζελες
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές ταινίες τρόμου
Κατηγορία:Ταινίες παραγωγής New Line Cinema
Κλωντ ντε Λα Σανγκλ

Ο **Κλωντ ντε Λα Σανγκλ** (1494 - 18 Αυγούστου 1557) ήταν ο 48ος Μέγας Μάγιστρος στο Κυρίαρχο Στρατιωτικό Τάγμα της Μάλτας (1553 - 1557), τον διαδέχθηκε ο Ζαν Παριζό ντε Λα Βαλέτ. Γηγενής Γάλλος ενεπλάκη στους πολέμους των Ιπποτών στην Μεσόγειο και στην βόρεια Αφρική εναντίον των Βερβερίνων του Τουργκούτ Ρέις, ιδιαίτερα στην Τζέρμπα και στην Τρίπολη της Λιβύης. Ο Σενγκλέ συμμετείχε σημαντικά στην στρατιωτική ενίσχυση της Μάλτας, ίδρυσε την πόλη Σενγκλέα που πήρε το όνομα της από το Εθνόσημο του. Επέκτεινε το οχυρό του Αγίου Μιχαήλ και ολοκλήρωσε το κάστρο του Σαίντ Έλμο που είχε ξεκινήσει ο προκάτοχος του Χουάν δε Ομέδες ι Κοσκόν. Ο Κάρολος E΄ της Αγίας Ρωμαϊκής Αυτοκρατορίας θέλησε να παραχωρήσει την Αφρικάνικη πόλη Αλ-Μαχντίγια στους Ιππότες αλλά εκείνοι το αρνήθηκαν επειδή δεν είχαν χρήματα για να την συντηρήσουν. Ο Κάρολος Ε΄ διέταξε τον αντιβασιλιά της Σικελίας Ζουάν ντε Βέγκα να την καταστρέψει για να μην πέσει στα χέρια των Μουσουλμάνων. Ο Βέγκα έκαψε την Αλ-Μαχντίγια και στην συνέχεια απέκλεισε από σιτάρι τα νησιά της Μάλτας για να τιμωρήσει τους Ιππότες επειδή δεν δέχτηκαν την πόλη. Ο Κλωντ ντε Λα Σανγκλ διέταξε τον μηχανικό Βιτσέντζο Βόγκο να κατασκευάσει περισσότερους μύλους για να μην πεινάσει ο κόσμος. Ο μεγάλος τυφώνας της Μάλτας έγινε πιθανότατα την περίοδο της ηγεμονίας του (1551 ή 1556), σύμφωνα με τις πηγές καταστράφηκαν τέσσερις από τις γαλέρες του, τις αναπλήρωσε με βοήθεια που πήρε από το εξωτερικό. Ο στόλος του με 5 γαλέρες ηττήθηκε από τους Μουσουλμάνους στην Ρόδο και πολλοί σκοτώθηκαν, οι διασωθέντες επέστρεψαν για να μεταφέρουν τα δυσάρεστα νέα στους συγγενείς των σκοτωμένων, θρηνήθηκαν έντονα. Ο Κλωντ ντε Λα Σανγκλ αρρώστησε τότε από την λύπη του και αποσύρθηκε, πέθανε στην Μντίνα (18 Αυγούστου 1557) και τάφηκε στο παρεκκλήσι της Αγίας Άννας μέσα στο κάστρο του Σαίντ Άντζελο. Η καρδιά του μεταφέρθηκε στην εκκλησία της Πεντηκοστής έξω από το Ραμπάτ. Τον 16ο αιώνα τα οστά του μεταφέρθηκαν στην κρύπτη του Καθεδρικού ναού του Αγίου Ιωάννη στην Βαλέτα.

## Παραπομπές



## Πηγές

*Houtsma, M. Th. (1993). E. J. Brill's first encyclopaedia of Islam : 1913 – 1936. Τομ. 5. 
*Mallia-Milanes, Victor (2008). The Military Orders: History and heritage. Aldershot: Ashgate Publishing Limited.

Κατηγορία:Ιππότες της Μάλτας
Παλαιοχώρι Παμίσου Καρδίτσας

Το **Παλαιοχώρι** Παμίσου είναι οικισμός στη Θεσσαλία και την Περιφερειακή Ενότητα Καρδίτσας.

## Γεωγραφικά στοιχεία - αξιοθέατα
Το Παλαιοχώρι βρίσκεται στα όρια με την Περιφερειακή Ενότητα Τρικάλων σε απόσταση περίπου 17 χιλιόμετρα ΒΔ. από την Καρδίτσα, 15χιλιόμετρα ΝΑ. από τα Τρίκαλα και 20 χιλιόμετρα Δ.-ΝΔ. από το Μουζάκι (έδρα του δήμου). Βορειοδυτικά του χωριού είναι τα Μεγάλα Καλύβια, βορειοανατολικά το Αγναντερό που αναμεσά τους περνάει η ΕΟ Τρικάλων - Καρδίτσας και νοτιοδυτικά η Μαγούλα. Οι κάτοικοι ασχολούνται κυρίως με την γεωργία.

Αξιοθέατο της περιοχής είναι ο νερόμυλος "Ζωγράφου" στην τοποθεσία Μύλος, δίπλα στον χείμαρρο  Μπουμπουλίνας, παραπόταμου του Πάμισου ποταμού που κτίστηκε το 1891. Έχει χαρακτηριστεί ως ιστορικό διατηρητέο μνημείο γιατί *"αποτελεί ένα από τα αξιολογότερα και πλέον αντιπροσωπευτικά δείγματα προβιομηχανικής εγκατάστασης του τέλους του περασμένου αιώνα. Ο νερόμυλος Ζωγράφου είναι σημαντικός για τη μελέτη της εξέλιξης της αρχιτεκτονικής και της προβιομηχανικής τεχνολογίας στην περιοχή της Δυτικής Θεσσαλίας και είναι άρρηκτα συνδεδεμένος με τις μνήμες των κατοίκων της περιοχής"*.

## Διοικητικά - πληθυσμιακά στοιχεία
Αναφέρεται, μετά την ενσωμάτωση της Θεσσαλίας, το 1883 με την παλιά της ονομασία από την τουρκοκρατία ως *Παληοχώρι* στο ΦΕΚ 126Α - 02/04/1883 να προσαρτάται στον τότε δήμο Σιλάνων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Παλαιοχώριον. Σύμφωνα με το πρόγραμμα ''Καλλικράτης'' αποτελεί την κοινότητα Παλαιοχωρίου που υπάγεται στη Δημοτική Ενότητα Παμίσου του Δήμου Μουζακίου και σύμφωνα με την απογραφή 2011 απογράφησαν 360 κάτοικοι. Η πορεία του πληθυσμού, σύμφωνα με τις απογραφές είναι: 

## Εξωτερικοί σύνδεσμοι

* Ο Νερόμυλος του Ζωγράφου από τον ιστότοπο http://www.520greeks.com/.

## Σημείωση
Στην ίδια Περιφερεική Ενότητα και ίδιο Δήμο αλλά στην Δημοτική Ενότητα Μουζακίου υπάρχει ο συνώνυμος οικισμός Παλαιοχώρι ενώ στον Δήμο Αργιθέας το Παλαιοχώρι Φουντωτού.

## Παραπομπές


 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Μουζακίου
Βίλλε ντ'Αναούνια

Το **Βίλλε ντ'Αναούνια** (ιταλικά: *Ville d'Anaunia*) είναι ιταλικός δήμος στην Αυτόνομη Επαρχία του Τρέντο, στην περιφέρεια ειδικού καθεστώτος του Τρεντίνο-Άλτο Άντιτζε.

## Παραπομπές


Κατηγορία:Δήμοι της Αυτόνομης Επαρχίας του Τρέντο
Παλαιοχώρι Στουρναραίικων Τρικάλων

Το **Παλαιοχώρι** Στουρναραίικων είναι μικρός οικισμός του Δήμου Πύλης στη Θεσσαλία και την Περιφερειακή Ενότητα Τρικάλων ο οποίος  βρίσκεται προς την Περιφερειακή Ενότητα Καρδίτσας, στις νοτιοανατολικές πλαγιές του όρους Λουπάτα σε υψόμετρο 700 μέτρων. Απέχει περίπου 44 χιλιόμετρα ΝΔ. από τα Τρίκαλα και 24 χιλιόμετρα Δ. από την Πύλη (έδρα του δήμου). Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Στουρναραιίκων του δήμου Πυνδαίων. Σύμφωνα με το πρόγραμμα ''Καλλικράτης'', μαζί με τα Στουρναραίικα αποτελούν την ομώνυμη κοινότητα που υπάγεται στη Δημοτική Ενότητα Πινδέων του Δήμου Πύλης και σύμφωνα με την απογραφή 2011 απογράφησαν 34 κάτοικοι ενώ με αυτήν του 2001 ήταν 82.

## Σημείωση
Στην ίδια Περιφερειακή Ενότητα αλλά τον Δήμο Μετεώρων υπάρχει ο συνώνυμος οικισμός Παλαιοχώρι Καλαμπάκας ενώ στον ίδιο Δήμο αλλά την Δημοτική Ενότητα Αιθήκων το Παλαιοχώρι Γαρδικίου.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης
Παναγία Πολυνερίου Τρικάλων

Η **Παναγία** Πολυνερίου ή Πυνδαίων είναι οικισμός του Δήμου Πύλης στη Θεσσαλία και την Περιφερειακή Ενότητα Τρικάλων.

## Γενικά στοιχεία
Η Παναγία  βρίσκεται προς τα όρια με την Περιφέρεια Ηπείρου και βόρεια του Αχελώου ποταμού σε υψόμετρο 793 μέτρων. Απέχει περίπου 75 χιλιόμετρα ΝΔ. από τα Τρίκαλα και 55 χιλιόμετρα  Δ.-ΝΔ. από την Πύλη (έδρα του δήμου). Αναφέρεται επίσημα ως ξεχωριστός οικισμός για πρώτη φορά το 2001 να απογράφεται στο τότε Τοπικό Διαμέρισμα Στουρναραιίκων του δήμου Πυνδαίων. Σύμφωνα με το πρόγραμμα ''Καλλικράτης'', μαζί με το Πολυνέρι αποτελούν την ομώνυμη κοινότητα που υπάγεται στη Δημοτική Ενότητα Πινδέων του Δήμου Πύλης και σύμφωνα με την απογραφή 2011 απογράφησαν 41 κάτοικοι ενώ με αυτήν του 2001 ήταν 106.

## Σημείωση
Στην ίδια Περιφερειακή Ενότητα αλλά στην Δημοτική Ενότητα Πύλης υπάρχει ο συνώνυμος οικισμός Παναγία Ροποτού.
 
## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Πύλης